Our bilingual meeting point: AULAdCINE EN EL AULA BILINGÜE Y PLURILINGÜE
Posted by IES Llanodelaviña at 13:41 Man in Australië oorleef vir weke met grondwater | Netwerk24
Man in Australië oorleef vir weke met grondwater
03 Desember 2019 18:20
Die Australiese polisie het ’n tweede man wat vir weke vermis was in die verafgeleë deel van die land se noordelike gebied, bekend as die Australiese Outback, gevind nadat die man die hitte oorleef het deur grondwater te drink.
Die polisie het Dinsdag gesê ’n plaaslike boer het Phu Tran (40) naby Alice Springs gevind nadat hy twee weke gelede vermis geraak het nadat hy en twee van sy vriende gaan stap het.
Pauline Vicary, ’n superintendent, sê dit gaan goed met Tran.
“Hy was ’n bietjie gedisoriënteerd, maar dit gaan goed met hom.”
Tran is drie dae ná sy vriend Tamra McBeath-Riley gevind nadat hy ook vermis geraak het.
McBeath-Riley is minstens ’n kilometer van die motor gevind wat die vriende gebruik het om in te reis.
McBeath-Riley het aan die oewerhede vertel dat hul motor onklaar geraak het en dat hulle aanvanklik naby die motor gebly het.
Die groep het van die beperkte voorraad gelewe wat hulle ingepak het, maar nadat hul water opgeraak het, het Tran en Claire Hockridge, ’n derde lid van die groep wat steeds vermis is, gaan hulp soek.
Tran en Hockridge het ’n kompas en GPS-toestel saamgeneem toe hulle hulp gaan soek het.
Albei van hulle het glo oorleef deur water by ’n watergat te drink, waarna hul paadjies geskei het.
Die polisie sê hulle is hoopvol dat hulle Hockridge vinnig sal opspoor. – Reuters
Meer oor: Phu Tran | Alice Springs | Australië